Rrn Yoel video chat room – CLIPONYU | Video Chat Online
HotBasicPremiumLuxuryToRrn YoelJumlahPattern1888188288588888Sendchoose goods!!My Bag S&P raak negatief oor SA gradering | Netwerk24
Deur Hanlie Stadler 22 November 2019 23:16
Standard & Poor’s Global Ratings (S&P) het Suid-Afrika se kredietgradering Vrydagaand onveranderd gehou, maar die vooruitsig daarvoor van stabiel na negatief verander.
Gaan S&P tot Februarie 2020 se begrotingsrede wag voordat hy Suid-Afrika se gradering verander?
Dit beteken die volgende stap is na alle waarskynlikheid ’n verdere afgradering binne die volgende jaar of wat – tensy die regering sy fiskale posisie kan verbeter.
Dis egter dalk nie nét slegte nuus nie.
Die ekonoom Razia Khan reken S&P se besluit verskaf ’n groter politieke dekmantel waaronder die tesourie kan druk vir versnelde hervorming.
While the mkt impact of S&P’s assigning of a negative outlook to South Africa’s rating should be only moderate (partly priced in; Moody’s has always acted independently of other rating agencies), it does provide greater political cover for TSY to push for accelerated reform
— Razia Khan (@raziakkhan) November 22, 2019
S&P het Suid-Afrika reeds in 2017 tot rommelstatus afgegradeer.
Die meerderheid ekonome het die verandering in vooruitsig verwag ná Tito Mboweni, minister van finansies, se uiters kommerwekkende mediumtermynbegrotingsraamwerk van Oktober.
In sy verslag skryf die kredietgradeerder die land se trae ekonomiese groei, groter begrotingstekort en stygende skuldlas “doen afbreuk aan Suid-Afrika se fiskale maatstawwe”.
“Tensy die regering stappe doen om die fiskale tekort te beheer en ons volgehoue momentum vir hervorming waarneem, beskou ons dit as onwaarskynlik dat staatskuld binne ons driejaar-voorspellingstydperk sal stabiliseer.”
Schalk Louw van PSG Invest het op Twitter gesê “ouch” met verwysing na S&P se verdoemende blik op die land se ekonomie en geldsake.
Man! S&P’s Outlook in SA not good:
- Economic Growth remains well below other Emerging Markets
- Economic Performance has disappointed
- Eskom will likely be enduring drain
- Tax collection continued to disappoint
DOWNGRADE SOUTH AFRICA’S OUTLOOK TO...
— Schalk Louw | Mr Louwcal ???? (@SchalkLouw) November 22, 2019
S&P gradeer staatseffekte in buitelandse geldeenhede op twee vlakke onder beleggingsgraad en staatseffekte in rand op een vlak onder beleggingsgraad.
S&P sê hy sal Suid-Afrika afgradeer as die fiskale situasie verder agteruitgaan, wat kan volg as daar druk kom op die staat om meer geld te bestee of as die staat duurder vir sy skuld moet betaal – maar vernaam as staatswaarborge vir staatsondernemings, veral Eskom, realiseer.
Swakker ekonomiese groei kan ook tot ’n afgradering lei.
“Ons sal die vooruitsig na stabiel hersien as die regering geloofwaardig die styging in die netto staatskuld in verhouding tot die bruto binnelandse produk stuit, fiskale tekorte beheer, en staatsondernemings regruk. Ons kan ook die vooruitsig hersien as ons ’n beduidende verbetering in die vooruitsig vir ekonomiese groei sien.”
Uit die vyf ekonome wat aan Netwerk24 se peiling deelgeneem het, het drie verwag dat die vooruitsig in negatief verander gaan word, een het ’n volslae afgradering verwag en een het geen verandering (in gradering óf vooruitsig) verwag nie.
“Faksie-verskille binne die regerende ANC-party bedreig die hervormingsmomentum wat deurslaggewend is om ekonomiese groei aan die brand te skop,” sê S&P.
S&P se besluit kom nadat Moody’s Investors Service – die laaste groot kredietgradeerder wat Suid-Afrika op beleggingsgraad hou – begin November sy vooruitsig vir die gradering van stabiel in negatief verander het. Moody’s het toe gesê die Februarie-begrotingsrede gaan deurslaggewend wees vir sy volgende graderingsbesluit.
Die onmiddellike gevolg van die verandering in vooruitsig na negatief kan ’n verswakking in die rand wees.
Annabel Bishop, hoofekonoom van Investec, meen die rand kan tydelik met tussen 10c en 20c teenoor die dollar verswak.
Elize Kruger van NKC Africa Economics reken S&P se besluit is reeds ingeprys in die waarde van die rand.
Meer oor: S&P | Kredietgradeerder | Rommelstatus | Kredietgradeerders | Kredietgradering